
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 21 

Τροποποίηση του Π.Δ. 60/2006 «Αξιολόγηση των 
μαθητών του Ενιαίου Λυκείου» (ΦΕΚ Α' 65). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 9 και 11 του Ν. 2525/ 
1997 (ΦΕΚ Α' 188) «Ενιαίο Λύκειο, πρόσβαση των απο¬ 
φοίτων του στην Τριτοβάθμια Εκπαίδευση, αξιολόγηση 
του Εκπαιδευτικού έργου και άλλες διατάξεις», όπως συ¬ 
μπληρώθηκαν με τις διατάξεις του άρθρου 1 του Ν. 2909/ 
2001 (ΦΕΚ Α' 90). 

2. Τη γνώμη του Τμήματος Δευτεροβάθμιας Γενικής 
Εκπαίδευσης του Παιδαγωγικού Ινστιτούτου που δια¬ 
τυπώθηκε στην αριθ. 4/15.3.2011 Πράξη του. 

3. Την αριθ. 1120/Η/7.1.2010 (ΦΕΚ Β' 1) κοινή απόφαση 
του Πρωθυπουργού και της Υπουργού Παιδείας, Δια 
Βίου Μάθησης και Θρησκευμάτων «Καθορισμός αρμο¬ 
διοτήτων Υφυπουργών του Υπουργείου Παιδείας, Δια 
Βίου Μάθησης και Θρησκευμάτων Παρασκευής Χριστο¬ 
φιλοπούλου και Ιωάννη Πανάρετου». 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του τακτικού προϋπολο¬ 
γισμού για το τρέχον και τα επόμενα οικονομικά έτη. 

5. Την αριθ. Δ 61/2011 Γνωμοδότηση του Σ.τ.Ε. μετά από 
πρόταση του Υφυπουργού Παιδείας, Δια Βίου Μάθησης 
και Θρησκευμάτων, αποφασίζουμε: 

Άρθρο 1 

Τροποποιούμε και συμπληρώνουμε τις διατάξεις του 
Π.Δ. 60/2006 (ΦΕΚ Α' 65) «Αξιολόγηση των μαθητών του 
Ενιαίου Λυκείου», όπως τροποποιήθηκε με τις διατάξεις 
των Π.Δ. 105/2006 (ΦΕΚ Α' 102), 36/2008 (ΦΕΚ Α' 61) και 
12/2009 (ΦΕΚ Α' 22), ως ακολούθως: 

1. Το τρίτο εδάφιο της παραγράφου 2 του άρθρου 11 
αντικαθίσταται ως εξής: 

«Τα εξεταστικά κέντρα ορίζονται με απόφαση του 
Περιφερειακού Διευθυντή Εκπαίδευσης της οικείας 
Περιφερειακής Διεύθυνσης Εκπαίδευσης. Με την ίδια 
απόφαση καθορίζονται και τα Γ ενικά Λύκεια, οι μαθητές 
των οποίων θα εξεταστούν στο κάθε ένα από αυτά.» 

2. Η έναρξη της παραγράφου 2 του άρθρου 13, όπως 
τροποποιήθηκε και ισχύει, αντικαθίσταται ως εξής: 


«2. Κεντρική Επιτροπή Εξετάσεων (Κ.Ε.Ε.) Ημερήσιων 
και Εσπερινών Γ ενικών Λυκείων. Όπου στις διατάξεις 
του παρόντος π.δ. αναφέρεται οικεία Κεντρική Επιτρο¬ 
πή Εξετάσεων νοείται η Κεντρική Επιτροπή Εξετάσεων 
Ημερησίων και Εσπερινών Γ ενικών Λυκείων». 

Στην περίπτωση α) Τακτικά μέλη, της ίδιας παραγρά¬ 
φου, η φράση «και μέχρι δέκα πέντε (15) μέλη» αντικαθί¬ 
σταται ως εξής: «και μέχρι δέκα επτά (17) μέλη». 

Στην έναρξη της περίπτωσης ϋί, της ίδιας παραγρά¬ 
φου, η φράση «μέχρι δώδεκα (12) μέλη» αντικαθίσταται 
ως εξής: «μέχρι δέκα τέσσερα (14) μέλη» και η φράση «ή 
εκπαιδευτικοί δευτεροβάθμιας εκπαίδευσης με βαθμό 
Α'» αντικαθίσταται ως εξής: «ή εκπαιδευτικοί δευτερο¬ 
βάθμιας εκπαίδευσης κατά προτίμηση με βαθμό Α'». 

Στην περίπτωση β) Έκτακτα μέλη, της ίδιας παρα¬ 
γράφου, η φράση «τρία έκτακτα μέλη» αντικαθίσταται 
ως εξής: «τέσσερα έκτακτα μέλη» και η φράση «και τα 
άλλα δύο καθηγητές ΔΈ» αντικαθίσταται ως εξής: «και 
τα άλλα τρία (3) καθηγητές Δ.Ε.». 

Στην περίπτωση γ) Γραμματεία, της ίδιας παραγρά¬ 
φου, όπως τροποποιήθηκε και ισχύει, η φράση «και μέχρι 
οκτώ βοηθούς γραμματείς» αντικαθίσταται ως εξής: «και 
μέχρι δέκα (10) βοηθούς γραμματείς». 

Στο τελευταίο εδάφιο της ίδιας περίπτωσης, όπως 
τροποποιήθηκε και ισχύει, η φράση «μέχρι τριάντα πέντε 
δημόσιοι υπάλληλοι ή υπάλληλοι Νομικών Προσώπων» 
αντικαθίσταται ως εξής: «μέχρι σαράντα (40) δημόσιοι 
υπάλληλοι ή υπάλληλοι Νομικών Προσώπων». 

Στην περίπτωση δ) και στο τελευταίο εδάφιο αυτής, 
η φράση «από τα τρία έκτακτα μέλη» αντικαθίσταται 
ως εξής: «από τα τέσσερα (4) έκτακτα μέλη». 

3. Στο τέλος της παραγράφου 3, του ίδιου άρθρου, 
όπως τροποποιήθηκε και ισχύει, προστίθεται η φράση 
«καθώς και από έναν διοικητικό υπάλληλο ή καθηγητή Δ.Ε. 
της οικείας Περιφερειακής Διεύθυνσης Εκπαίδευσης». 

4. Η έναρξη της παραγράφου 4 του ίδιου άρθρου, όπως 
τροποποιήθηκε και ισχύει, αντικαθίσταται ως εξής: 

«Επιτροπή Εξετάσεων Διεύθυνσης Δ.Ε. Όπου στις 
διατάξεις του παρόντος π.δ. αναφέρεται Νομαρχιακή 
Επιτροπή Εξετάσεων νοείται η Επιτροπή Εξετάσεων 
της οικείας Διεύθυνσης Δ.Ε». 

5. Στο τρίτο από το τέλος εδάφιο της παραγράφου 5 
του ίδιου άρθρου, όπως συμπληρώθηκε με την περίπτω¬ 
ση θ' της παραγράφου 3 του άρθρου 1 του Π.Δ. 12/2009 

(ΦΕΚ Α' 22) η φράση «η αντιπαραβολή των βαθμών από 
την ειδική κατάσταση με τα αντίστοιχα αποκόμματα 
των γραπτών δοκιμίων» διαγράφεται. 

6. Στο τέλος της παραγράφου 3 του άρθρου 21 του 
π.δ. προστίθεται εδάφιο, ως εξής: 

«Ειδικότερα, οι εκπαιδευτικοί Δ.Ε. της Διεύθυνσης στην 
οποία εδρεύει το Β.Κ., οι οποίοι κατά το ίδιο σχολικό 
έτος δίδαξαν το οικείο μάθημα, υποχρεούνται να συμ- 
μετάσχουν στη βαθμολόγηση γραπτών, είτε για την 
πρώτη είτε για τη δεύτερη βαθμολόγηση, ο αριθμός 
των οποίων δεν μπορεί να είναι μικρότερος των πε¬ 
νήντα (50), εφ’ όσον ορισθούν από τον Πρόεδρο του 
οικείου Β.Κ.». 

7. Το προτελευταίο εδάφιο της παραγράφου 1 του 
άρθρου 23 αντικαθίσταται ως εξής: 

«Ο Διευθυντής του Λυκείου, μετά την παραλαβή των 
καταστάσεων και των αποκομμάτων των γραπτών δο¬ 
κιμίων, με το σύλλογο διδασκόντων, παραβάλλουν τα 
βαθμολογικά στοιχεία των καταστάσεων με αυτά των 
αποκομμάτων». 


8. Στην παράγραφο 2 του ίδιου άρθρου η φράση 
«η Λυκειακή Επιτροπή παραδίδει τις καταστάσεις στο 
Διευθυντή του Λυκείου» διαγράφεται και η λέξη «ο 
οποίος» αντικαθίσταται ως εξής: «ο Διευθυντής του 
Λυκείου». 

Άρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Παιδείας, Δια Βίου Μάθησης και Θρη¬ 
σκευμάτων αναθέτουμε τη δημοσίευση και εκτέλεση 
του παρόντος Προεδρικού Διατάγματος. 

Αθήνα, 7 Απριλίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ 

